<classify> NAIBU Waziri wa Viwanda, Biashara na Uwekezaji, Stella Manyanya amesema inahitajika teknolojia ya kisasa na kuweka mazingira bora ya uwekezaji ili kufikisha nchi kwenye uchumi wa kati ifikapo mwaka 2025.Aidha, amesema ajenda ya nchi kwa sasa ni kuongeza thamani kwa rasilimali zote ambazo zipo Tanzania kuanzia mazao ya kilimo, madini na viwanda kwa ujumla wake.Manyanya ameyasema hayo jijini Dar es Salaam katika mkutano ulioandaliwa na Ubalozi wa China kwa kushirikiana na Tanzania kupitia Chuo Kikuu cha Dar es SalaamUDSM, kwa ajili ya kujadiliana na kuona namna bora zaidi ya kushirikiana katika uwekezaji kwenye nyanja mbalimbali za kiuchumi.Alisema mkutano huo pia umelenga kuweka mikakati ya pamoja ili kujenga uelewa wa pamoja, kuangalia maeneo gani wanaweza kushirikiana na namna nzuri ya kupata faida kwa kuwa Tanzania imejaaliwa kuwa na rasilimali nyingi.China imekuwa na urafiki wa siku nyingi na Tanzania, tumeshuhudia miradi mingi imewekezwa tangu kipindi cha nyuma ikiwemo reli yetu ya Tazara, viwanda na pia tumeendelea kufanya biashara za aina mbalimbali kati ya Tanzania na China na kwa ujumla China ni kama nchi ya pili kufanya biashara na Tanzania ukilinganisha na India, alisema.Aidha amesema, Tanzania imekuwa ikifanya biashara nyingi na China lakini pia kuna kampuni nyingi za kichina ambazo zimekuwa zikifanya kazi Tanzania na kuwasaidia baadhi ya watanzania kunufaika kwa ujuzi mbalimbali ambao wamekuwa wakiuleta.Alisema kwa sasa kinachohitajika katika ajenda ya ujenzi wa uchumi wa viwanda ni kuona teknolojia mbalimbali zinawekezwa sambamba na kuelimisha wananchi ili kuwa na ujuzi ambao utawezesha katika ushirikiano wa pamoja.Mkutano huu utawapa nafasi ya kujua fursa zilizopo na kukuza ushirikiano zaidi, pia tutaangalia uwepo wa viwanda kama njia kuu ya kuondoa umaskini, hayo yote yanaangaliwa kwa pamoja, amesema.Pia amesema wataendelea kukuza hali ya uelewa mpana wa ujasiriamali kwa kuwa ujasirimali si kukuza tu biashara bali inahusu pia namna gani wanachi wataweza kufanya shughuli zao kwa tija.Balozi wa China nchini, Wang Ke amesema nchi nyingi za Afrika kwa sasa zinatekeleza mkakati wa mchakato wa viwanda kisera, kimiundombinu sambamba na kuboresha mazingira ya kibiashara.  <topic>: uchumi 